Båsmoen
Store norske leksikon,Geografi,Norges geografi,Nordland,Rana
Båsmoen er en tettbebyggelse innerst i Ranfjorden, Rana kommune, Nordland, 7 km vest for Mo i Rana. Bebyggelsen har vokst sammen med Ytteren i øst og tilhører Mo tettsted. Tettbebyggelsen på Båsmoen har, inkludert Ytteren, rundt 5150 innbyggere.
I fjellet ved Båsmoen er det en nedlagt svovelkisgruve som var i drift i perioder fra 1887 til 1937. Nordvest for tettbebyggelsen ligger Øyjord med kalksteinsbrudd (fyllingsteinsbrudd). På Steinneset ved Ranfjorden i utkanten av tettbebyggelsen i vest ligger Stenneset friluftsmuseum, del av Rana museum, på den tidligere prestegården Stenneset. Prestegården er restaurert og brukes som kommunens representasjonslokaler. Les mer i Store norske leksikon Rana